News Update: รัสเซียยึดโรงไฟฟ้ายูเครนแล้ว นักวิเคราะห์ระบุ เตาปฏิกรณ์ยังแข็งแกร่ง แย้งประเด็นรุนแรงกว่าภัยพิบัติเชียร์โนบีล 10 เท่า - FINNOMENA
รัสเซียเข้ายึด ‘Zaporizhzhia’ โรงไฟฟ้าพลังงานนิวเคลียร์ของยูเครนที่ใหญ่ที่สุดในยุโรปแล้ว หลังโจมตีด้วยการทิ้งระเบิดในศูนย์ฝึกอบรมไปเมื่อเช้านี้ โดยตอนนี้กองกำลังของปูตินกำลังบุกถล่มเมืองต่างๆ ทั่วยูเครน
4 มี.ค. 2565

รัสเซียเข้ายึด ‘Zaporizhzhia’ โรงไฟฟ้าพลังงานนิวเคลียร์ของยูเครนที่ใหญ่ที่สุดในยุโรปแล้ว หลังโจมตีด้วยการทิ้งระเบิดในศูนย์ฝึกอบรมไปเมื่อเช้านี้ โดยตอนนี้กองกำลังของปูตินกำลังบุกถล่มเมืองต่างๆ ทั่วยูเครน
“ยุโรปต้องตื่นได้แล้ว หากมีระเบิดเกิดขึ้นจะเป็นจุดจบของทั้งยุโรป ความเคลื่อนไหวอย่างเร่งด่วนของยุโรปเท่านั้นที่จะหยุดกองทัพของรัสเซียได้” ปธน.โวโลดีมีร์ เซเลนสกีของยูเครนกล่าวผ่านทางวิดีโอในช่วงเช้าของวัน หลังพูดคุยกับเหล่าผู้นำยุโรปทั้งนายกฯ บอริส จอห์นสันของ UK, นายกโอลาฟ โชลซ์ ของเยอรมนี รวมถึงผู้นำคนอื่นๆ ด้วย
ก่อนหน้านี้ทางการยูเครนได้แจ้งกับสำนักงานพลังงานปรมาณูระหว่างประเทศ (IAEA) ว่า ไม่มีอุปกรณ์สำคัญได้รับความเสียหาย และไม่พบรายงานการเปลี่ยนแปลงของระดับกัมมันตรังสี
นักวิเคราะห์แย้งประเด็นของรมว.ต่างประเทศของยูเครนที่เตือนว่า ผลกระทบอาจรุนแรงว่าภัยพิบัติเชียร์โนบีลเมื่อ 36 ปีที่แล้ว ถึง 10 เท่า โดยชี้แจงว่าเตาปฏิกรณ์ที่ Zaporizhzhia นั้นถูกออกแบบมาต่างกัน และถูกอัปเกรดใหม่หลังภัยพิบัติที่ฟุกุชิมะ
สอดคล้องกับรมว.พลังงานของสหรัฐฯ กล่าวว่า เตาปฏิกรณ์ที่โรงงานไฟฟ้านิวเคลียร์มีระบบป้องกันภัยที่แข็งแกร่ง และได้ถูกปิดลงแล้วในขณะนี้
อ้างอิง: https://www.bloomberg.com/news/articles/2022-03-04/russia-firing-on-zaporizhzhia-nuclear-plant-ukraine-says?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ยูเครน
รัสเซีย
รัสเซียยูเครน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA